এরই মধ্যে ইসলামদের এলাকায় কিচ্ছাগান করতে আসেন কুদ্দুস বয়াতী। তাঁর কিচ্ছাপালা দেখে মুগ্ধ নিজাম,  মনে মনে ওস্তাদের আসন দিয়ে ফেলেন কুদ্দুস বয়াতীকে। একদিন কিচ্ছাগানের শিক্ষা নেওয়ার জন্য হাজির হয়ে গেলেন বয়াতীর বাড়িতে। ৬০০০ টাকা সম্মানীর বিনিময়ে তাঁকে কিচ্ছাগান শেখাতে রাজিও হয়ে গেলেন কুদ্দুস বয়াতী। এক বছরের মধ্যে ইসলামকে কিচ্ছাগানে পারদর্শী করে তোলার কথা দেন তিনি। এক এক করে কেটে গেল ছয়টি মাস।